

Dragalić, studeni 2021.

IZVJEŠĆE O PROVEDBI PLANA UPRAVLJANJA IMOVINOM U VLASNIŠTVU OPĆINE DRAGALIĆ ZA 2020. GODINU

**REPUBLIKA HRVATSKA**

**BRODSKO – POSAVSKA ŽUPANIJA**

**OPĆINA DRAGALIĆ**

Općinsko vijeće

**IZVJEŠĆE O PROVEDBI**

**PLANA UPRAVLJANJA IMOVINOM U VLASNIŠTVU OPĆINE DRAGALIĆ**

**ZA 2020. GODINU**

**SADRŽAJ**

1. UVOD
2. IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA U VLASNIŠTVU OPĆINE DRAGALIĆ,
3. IZVJEŠĆE O PROVEDBI GODIŠNJEG PLANA UPRAVLJANJA POSLOVNIM PROSTORIMA U VLASNIŠTVU OPĆINE DRAGALIĆ
4. IZVJEŠĆE O PROVEDBI GODIŠNJEG PLANA UPRAVLJANJA GRAĐEVINSKIM ZEMLJIŠTEM U VLASNIŠTVU OPĆINE DRAGALIĆ
5. IZVJEŠĆE O PROVEDBI GODIŠNJEG PLANA VOĐENJA REGISTRA IMOVIN
6. **UVOD**

Općina Dragalić po treći puta izrađuje Izvješće o provedbi Plana upravljanja imovinom u vlasništvu Općine Dragalić za razdoblje od godinu dana ( dalje u tekstu: izvješće za 2020.) ovaj puta za 2020. godinu odnosno za Plan upravljanja imovinom u vlasništvu Općine Dragalić za 2020. godinu, KLASA: 940-01/20-01/03, URBROJ: 2178/27-20-2 donesen 28.12.2020. na sjednici Općinskog vijeća Općine Dragalić i objavljen u „Službenom glasniku“ broj 8/20.

Plan sadrži obvezne podatke koje mora sadržavati i druga pitanja s tim u svezi sukladno Uredbi o obveznom sadržaju Plana upravljanja imovinom u vlasništvu Republike Hrvatske („Narodne novine“ broj 24/14.)

Plan upravljanja za 2020. godinu odredio je kratkoročne ciljeve i smjernice upravljanja imovinom u vlasništvu Općine Dragalić, te provedbene mjere u svrhu provođenja Strategije upravljanja i raspolaganja imovinom u vlasništvu Općine Dragalić za razdoblje od 2018. do 2023. godine.

Godišnji planovi upravljanja pojedinim oblicima imovine u vlasništvu Općine Dragalić navedeni u planu upravljanja za 2020. godinu su:

1. godišnji plan upravljanja trgovačkim poduzećima u vlasništvu Općine Dragalić,
2. godišnji plan upravljanja poslovnim prostorima u vlasništvu Općine Dragalić,
3. godišnji plan upravljanja građevinskim zemljištem u vlasništvu Općine Dragalić,
4. godišnji plan vođenja registra imovine.

Do stupanja na snagu novog Zakona o upravljanju državnom imovinom ( NN 51/18) važećim Zakonom o upravljanju i raspolaganju imovinom u vlasništvu Republike Hrvatske („NN broj 94/13., 18/16., 89/17.) utvrđeni su bili dokumenti upravljanja i raspolaganja imovinom kako na državnoj tako i na lokalnoj razini a to su :

* Strategija upravljanja i raspolaganja imovinom u vlasništvu Općine Dragalić za razdoblje 2018. – 2023.
* Plan upravljanja imovinom u vlasništvu Općine Dragalić,
* Izvješće o provedbi Plana upravljanja imovinom u vlasništvu Općine Dragalić.

Navedena tri dokumenta ključni su i međusobno povezani dokumenti upravljanja i raspolaganja imovinom u vlasništvu Općine Dragalić.

Strategijom upravljanja i raspolaganja imovinom u vlasništvu Općine Dragalić za razdoblje od 2018. do 2023. godine definirani su dugoročni ciljevi upravljanja imovinom Općine Dragalić. Strateški ciljevi definiraju se godišnjim planovima koje donosi Općinsko vijeće Općine Dragalić za jednogodišnje razdoblje, na način da se njima definiraju kratkoročni ciljevi, planiraju i izvedbene mjere, odnosno specificiraju aktivnosti za ostvarenje dugoročnih ciljeva, kako i određuju smjernice upravljanja pojedinim pojavnim oblicima imovine, a sve u svrhu provođenja Strategije upravljanja te učinkovitog upravljanja i raspolaganja imovinom u vlasništvu Općine Dragalić, uvažavajući pri tome gospodarski, socijalni, pravni i društveno – ekonomski aspekt.

Sukladno članku 20. Zakona o upravljanju državnom imovinom ( „Narodne novine“ broj 52/18.) obveza je donijeti Izvješće o provedbi plana upravljanja imovinom u vlasništvu Općine Dragalić do 30 rujna tekuće godine za prethodnu godinu.

Izvješće za 2020. godinu prati strukturu svih poglavlja godišnjeg plana upravljanja imovinom u vlasništvu Općine Dragalić, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske. Slijedom navedenog izrada svi plansko-upravljačkih dokumenata i praćenje rezultata u nadležnosti su Općine Dragalić, te se oni obavljaju transparentno, stručno i profesionalno, uvažavajući pri tome temeljna načela upravljanja državnom imovinom – načelo javnosti, učinkovitosti, predvidivosti i odgovornosti. Materijal ovog Izvješća obuhvaća podatke sa stanjem na dan 31. prosinca 2020.godine.

Upravljanja i raspolaganje imovinom predstavlja važan interes radi očuvanja vrijednosti imovine i zaštite interesa lokalne zajednice. Pri tome je bitna i transparentnost objave svih podataka vezanih za upravljanja i raspolaganje imovinom kako bi naši građani imali uvid u popis imovine kojom Općina raspolaže i na kakav način upravlja njom.

Iskorak u odnosu na dosadašnji način upravljanja imovinom koji je bio zatvoren, Općina Dragalić izradila je i javno objavila Strategiju upravljanja i raspolaganja imovinom za razdoblje 2018. – 2023. godine, Plan upravljanja imovinom za 2018. godinu, Plan upravljanja za 2019. kao i za 2020. godinu, te Plan upravljanja imovinom za 2021. godinu.

Smjernicama Europske unije u upravljanju imovinom upućuje se na nužnost sveobuhvatne evidencije imovine kao infrastrukturne pretpostavke učinkovitog upravljanja imovinom. Stoga su započete aktivnosti na uspostavi Registra imovine koji će se kroz buduće razdoblje stalno ažurirati, a radi transparentnosti će po izradi biti objavljen na web stranicama Općine Dragalić. To je jedan od prioritetnih ciljeva koji se navodi u Strategiji, formiranje Registra imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina Dragalić raspolaže.

Planirani prihodi upravljanja općinskom imovinom ostvareni su prema sljedećem:

*Proračun 2020.*

|  |  |  |
| --- | --- | --- |
| **Prihodi** | **Plan 2020.** | **izvršenje** |
| Prihodi od poreza | 3.102.000,00 | 2.837.896,58 |
| Prihodi od inozemstva i subjekata unutar opće države | 6.920.300,00 | 3.030.022,87 |
| Primici od imovine | 880.500,00 | 750.087,22 |
| Prihodi od nefinancijske imovine | 45.000,00 | 0 |

II. **IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA U VLASNIŠTVU OPĆINE DRAGALIĆ**

Sukladno posljednjem izvještaju o stanju na dan 31. prosinca 2020. godine visina udjela u trgovačkim društvima u vlasništvu Općine Dragalić temeljem društvenih ugovora ostala je nepromijenjena.

Općina Dragalić i dalje sudjeluje u vlasničkoj strukturi trgovačkih društava na sljedeći način:

1. VODOVOD ZAPADNE SLAVONIJE d.o.o. Nova Gradiška,

OIB: 71642681806

Adresa: Nova Gradiška, Lj. Gaja 56

Temeljni kapital: 129.556.700,00 kuna

Iznos vlasničkog udjela: 10.177.100,00 kuna

% vlasništva: 2,45

1. ODLAGALIŠTE d.o.o. NOVA GRADIŠKA, OIB: 97575612726, Ivana Gundulića 15/D

Temeljni kapital: 1.320.000,00 kn

% vlasništva Općine Dragalić – 2,00%

Trgovačka društva predstavljaju važan dio bruto društvenog proizvoda, zaposlenosti, te je njihovo poslovanje vrlo važno za građane i dijelove poslovnog sektora. Imaju bitnu ulogu u gospodarstvu Općine i Županije, stoga općina prati njihov rad, strateški ih usmjerava i pomaže u sveobuhvatnom razvoju, kako bi se ostvarile planirane aktivnosti s krajnjim ciljem razvoja područja Općine Dragalić i područja ostalih suvlasnika trgovačkih društava.

Upravljanje trgovačkim društvima u vlasništvu Općine Dragalić se i u 2020. godini obavljalo transparentno i odgovorno, profesionalno i učinkovito u skladu sa Zakonom o trgovačkim društvima. Takav način rada nastavit će se u narednim godinama, a osiguravat će se kroz radi i izvještavanje predstavnika vlasnika u nadzornim odborima i skupštinama trgovačkih društava, te uspostavom unutarnjih revizija i nadzora.

Podizanje kvalitete korporativnog upravljanja u trgovačkim društvima iznimno je važno i trajna zadaća općine kao suvlasnika i upravljačkih struktura društava.

1. **IZVJEŠĆE O PROVEBI GODIŠNJEG PLANA UPRAVLJANJA POSLOVNIM PROSTORIMA U VLASNIŠTVU OPĆINE DRAGALIĆ**

Općina Dragalić u 2020. godini raspolagala je jednim poslovnim prostorom koji je u zakupu temeljem Odluke Općinskog vijeća Općine Dragalić iz 2016. godine.

Naime, poslovni prostor u Dragaliću, Trg sv. Ivana Krstitelja 2, površine 39,50 m2, izgrađen na k.č.br. 299, dodijeljen je Hrvatskoj pošti, te je na snazi Ugovor o zakupu od 2019. godine.

Tijekom 2020. godine Općina Dragalić ostvarila je prihod po osnovi zakupa poslovnog prostora za poštanski ured u Dragaliću u iznosu od 474,00 kune.

Tijekom 2020. godine donesena je Odluka o načinu upravljanja i korištenja sportskih građevina u vlasništvu Općine Dragalić, te je zaključen Ugovor s nogometnim klubom Dragalić o upravljanju i korištenju sportske građevine.

1. **IZVJEŠĆE O PROVEDBI GODIŠNJEG PLANA UPRAVLJANJA GRAĐEVINSKIM ZEMLJIŠTEM**

Građevinsko zemljište čini važan dio nekretnina u vlasništvu Općine Dragalić koji predstavlja izvjestan potencijal za investicije Općine i zainteresiranih poduzetnika. Aktivnosti u upravljanju i raspolaganju građevinskim zemljištem u vlasništvu Općine Dragalić podrazumijevaju i provođenje postupaka stavljanja tog zemljišta u funkciju; prodajom, osnivanjem prava građenja i služnosti, rješavanje imovinsko-pravnih odnosa, davanjem u zakup zemljišta te kupnjom nekretnina u korist Općine Dragalić, kao i drugim poslovima u vezi sa zemljištem u vlasništvu Općine Dragalić, ako upravljanje i raspolaganje njima nije u nadležnosti drugog tijela.

Tijekom 2020 godine kupljena je katastarska čestica broj 134/2, k.o. Dragalić, površine 1672 m2 u iznosu od 23.000,00 kuna ( cesta do groblja).

Izvršeno je parcelacija katastarske čestice broj 299 u k.o. Dragalić i to na način da su nastale dvije nove čestice 299/1 površine 1010 m2 i 299/2, površine 999 m2.

Nadalje, zaključen je Ugovor o osnivanju prava služnosti na k.č.br. 310/1 u korist tvrtke HEP ODS d.o.o. Zagreb.

Tijekom 2020. godine Općina Dragalić nije prodavala svoje zemljište, a proveden je javni natječaj za zakup općinskog poljoprivrednog zemljišta i to:

* K.č.br. 556/1., k.č.br. 2, k.č.br. 415/3, k.č.br. 415/4., k.o. Dragalić,
* K.č.br. 459, k.o. Poljane

Ukupni iznos zakupnine iznosi 11.216,00 kuna ( godišnje, za sve katastarske čestice).

Općina Dragalić je sukladno Rješenju Općinskog suda u Slavonskom Brodu izvršila isknjiženje imovine i to katastarske čestice br. 2 , poljoprivredno zemljište u k.o. Dragalić.

1. **IZVJEŠĆE O PROVEDBI GODIŠNJEG PLANA UPRAVLJANJA REGISTROM IMOVINE U VLASNIŠTVU OPĆINE DRAGALIĆ**

Uspostava registra imovine jedna je od pretpostavki upravljanja i raspolaganja imovinom. Njegov ustroj i podatkovna nadogradnja dugogodišnji je proces koje se mora konstantno ažurirati kako bi se omogućila što veća transparentnost u upravljanju imovinom.

Ključna smjernica vođenja Registra imovine je stvaranje pretpostavki za razvidan i učinkovit sustav odlučivanja u vezi s raspolaganjem imovinom kroz prihvatljive modele upravljanja, definiranje poslovnih procesa, oblikovanje sustava izvještavanja i nadzora, pri čemu se uvažava različitost pojavnih oblika imovine, titulara vlasništva i procjene vrijednosti.

Uspostava sveoubuhvatnog popisa imovine bitan je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati. Pravovremenim i učestalim ažuriranjem registra imovine ostvarit će se ključna smjernica iz Strategije.

Budući se očekuje donošenje novog Zakona o središnjem registru državne imovine kojim će se urediti vođenje Središnjeg registra državne imovine, ciljevi i vođenje Središnjeg registra, podaci koji se prikupljaju i evidentiraju u Središnjem registru, obveznici dostave i unosa podataka u Središnji registar i druga pitanja vezana uz Središnji registar. Obveznici dostave i unosa podataka u središnji registar među ostalima su i jedinice lokalne i područne ( regionalne) samouprave, stoga će Općina Dragalić prilagoditi i postupiti sukladno novim zakonskim odredbama.

Zakonski propisi kojima je uređeno vođenje Registra državne imovine su sljedeći:

* Zakon o upravljanju i raspolaganju imovinom u vlasništvu Republike Hrvatske („NN“ broj 94/13., 18/16. i 89/17.)
* Uredba o registru državne imovine („NN“ broj 55/11).

Odredbe glave VIII, članci 60. – 64. Zakona o upravljanju i raspolaganju imovinom u vlasništvu Republike Hrvatske ostaju na snazi do stupanja na snagu Zakona kojim se uređuje vođenje Središnjeg registra državne imovine.

Sukladno članku 60. Zakona o upravljanju i raspolaganju imovinom u vlasništvu Republike Hrvatske uspostavlja se i vodi registar imovine. Način uspostave, sadržaj, oblik i način vođenja registra imovine propisan je Uredbom o registru državne imovine.

Općina Dragalić tijekom 2020. godine obavljala je prilagodbu radi budućeg načina vođenja registra imovine te će u budućem razdoblju postupiti sukladno važećim zakonskim propisima i podzakonskim aktima, te unosila nove jedinice imovine.

U registru je trenutno popisano 110 jedinica imovine.